شنگ

شنگ یان ئەسپنگ گیایەکی خۆڕسکە کە لە بەھاردا سەوز دەبێت و تا دوو ساڵیش عومر دەکات. لە شوێنی باشدا ھەتا ٧٠ سانتیمەتریش بەرز دەبێت. شنگ یەکێک لە گیا خواردەمەنییەکانی وەرزی بەھارە و کەڵکی دەرمانیشی ھەیە.

 لە کلتووردا 
چون گیای شنگ لە ناو خەڵکدا بەباشی ناسراوە لەڕووی ڕوەکناسیی ئیتنیکییەوە گرنگییەکی تایبەتی ھەیە و لە وێژەی کوردیدا، چ لە بەشی نووسراو و چ زارەکی، ڕەنگدانەوەی ھەبووە.

مەحوی لە شێعرێکدا ئاماژە بەم ڕوەکە دەکات و دەڵێت:
گەر ئەم ڕیش و سەرەی زاھید لەگەڵ بێ

دەبێ جەننەت بە دەشتی شنگ و پیشۆک
ھەروەھا لە فۆلکلۆری کوردیدا دەوترێت:
دیاریی شوان یان شنگە یان ئاڵەکۆکە.

 سەرچاوەکان 
گوڵنامەی کوردی 

پۆل:گژوگیاکانی کوردستان
پۆل:گژوگیاکانی خوڕۆکیی
پۆل:ڕوەکە خۆرەنییەکان